SAMART วิ่งแรง 4% หลังผบห.ตั้งเป้ารายได้ปีนี้แตะ 2 หมื่นลบ. ลั่นผลงานทั้งปีพลิกกำไร
SAMART วิ่งแรง 4% หลังผบห.ตั้งเป้ารายได้ปีนี้แตะ 2 หมื่นลบ. ลั่นผลงานทั้งปีพลิกกำไร ล่าสุด ณ เวลา 11.08 น. อยู่ที่ 7  บาท บวก 0.30 บาท หรือ 4.48% สูงสุดที่ 7.15 บาท ต่ำสุดที่ 6.70 บาท ด้วยมูลค่าซื้อขาย 45.14 ล้านบาท  
1 ก.พ. 2562

ผู้สื่อข่าวรายงานว่า ราคาหุ้น บริษัท สามารถคอร์ปอเรชั่น จำกัด (มหาชน) หรือ SAMART ล่าสุด ณ เวลา 11.08 น. อยู่ที่ 7  บาท บวก 0.30 บาท หรือ 4.48% สูงสุดที่ 7.15 บาท ต่ำสุดที่ 6.70 บาท ด้วยมูลค่าซื้อขาย 45.14 ล้านบาท

โดย นายวัฒน์ชัย วิไลลักษณ์ กรรมการผู้จัดการใหญ่ SAMART เปิดเผยว่า บริษัทมั่นใจปีนี้บริษัทจะสามารถพลิกกลับมามีกำไรสุทธิ จากปีก่อนที่คาดว่าจะมีผลขาดทุนสุทธิ แต่จะอยู่ในระดับลดลงจากปี 60 ที่ขาดทุนสุทธิ 947.96 ล้านบาท และตั้งเป้ารายได้ปี 62 เติบโตมาที่ 2 หมื่นล้านบาทเติบโต 30-40%จากปีก่อน ซึ่งปีนี้จะเป็นปีแห่งการพลิกฟื้นธุรกิจองค์กร
“เราค่อนข้างมั่นใจในปีนี้จะพลิกกลับมามีกำไรสุทธิได้ จากธุรกิจเทลคอมที่เติบโต และธุรกิจ U-Trans ที่มีการเติบโตต่อเนื่อง รวมถึง OTO มีการปรับกลยุทธ์การดำเนินงาน โดยใช้ดิจิทัลมากขึ้น ประกอบกับสามารถดิจิตอล จะฟื้นตัวได้ดีขึ้น ซึ่งทำให้ภาพรวมของกลุ่มกลับมามีกำไรสุทธิได้”นายวัฒน์ชัยกล่าว